REGULAMENTUL (CE) NR. 782/2007 AL COMISIEI
din 3 iulie 2007
de modificare a Regulamentului (CE) nr. 634/2006 de stabilire a standardului de comercializare aplicabil verzei cu căpățână
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), în special articolul 2 alineatul (2),
întrucât:
(1)
Dispozițiile privind indicarea standardului de comercializare pentru verzele cu căpățână, stabilit în Regulamentul (CE) nr. 634/2006 al Comisiei (2), prevăd obligativitatea indicării pe pachet a numărului de unități.
(2)
În scopul facilitării schimburilor comerciale și ținând seama de faptul că verzele cu căpățână se comercializează în general la kilogram, și nu la numărul de unități, ar trebui eliminată această obligativitate.
(3)
Prin urmare, Regulamentul (CE) nr. 634/2006 ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a fructelor și a legumelor proaspete,
ADOPTĂ PREZENTUL REGULAMENT:
Articolul 1
A doua liniuță de la punctul 6.1.D din anexa la Regulamentul (CE) nr. 634/2006 se elimină.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 iulie 2007.